# พระเจ้าการ์โลสที่ 3 แห่งสเปน

| การ์โลสที่ 3 |
| --- |
| พระบรมสาทิสลักษณ์โดยAnton Raphael Mengs, ประมาณ ค.ศ. 1761 |
| พระมหากษัตริย์แห่งสเปน (อื่น ๆ...)  |
| ครองราชย์ | 10 สิงหาคม 1759 – 14 ธันวาคม 1788 |
| ก่อนหน้า | เฟร์นันโดที่ 6 |
| ถัดไป | การ์โลสที่ 4 |
| พระมหากษัตริย์แห่งนาโปลีและซิซิลี |
| ครองราชย์ | 15 พฤษภาคม 1734 – 6 ตุลาคม 1759 |
| ราชาภิเษก | 3 กรกฎาคม 1735, อาสนวิหารปาแลร์โม |
| ก่อนหน้า | คาร์โลที่ 6 และ 4 |
| ถัดไป | แฟร์ดินันโดที่ 4 และ 3 |
| ดยุกแห่งปาร์มาและปีอาเซนซา |
| ครองราชย์ | 29 ธันวาคม 1731 – 3 ตุลาคม 1735 |
| ก่อนหน้า | อันโตนีโอ ฟาร์เนเซ |
| ถัดไป | คาร์โลที่ 2 |
|  |
| พระราชสมภพ | 20 มกราคม 1716 อัลกาซาร์หลวงมาดริด ประเทศสเปน |
| สวรรคต | 14 ธันวาคม ค.ศ. 1788(1788-12-14) (72 ปี) พระราชวังหลวงมาดริด ประเทศสเปน |
| ฝังพระศพ | เอลเอสโกเรียล |
| คู่อภิเษก | มาเรีย อามาเลียแห่งแซกโซนี (สมรส 1738; เสียชีวิต 1760) |
| พระราชบุตร *รายละเอียด* | * อินฟันตา มาเรีย โจเซฟา
* มาเรีย ลุยซา จักรพรรดินีโรมันอันศักดิ์สิทธิ์
* อินฟันเต เฟลีเป ดยุกแห่งเคเลเบรีย
* พระเจ้าการ์โลสที่ 4 แห่งสเปน
* พระเจ้าเฟอร์ดินานด์ที่ 1 แห่งซิซิลีทั้งสอง
* อินฟันเต กาเบรียล
* อินฟันเต อันโตนิโอ ปาสคัวล์
* อินฟันเต ฟรานซิสโก ฆาวิเอร์
 |
|

| พระนามเต็ม |
| --- |
| สเปน: การ์โลส เซบาสติอาน เด บอร์บอน อี ฟาร์เนซิโอ อิตาลี: การ์โล เซบาสติอาโน ดิ บอร์บอเน เอ ฟาร์เนเซ |

 |
| ราชวงศ์ | บูร์บง |
| พระราชบิดา | พระเจ้าเฟลีเปที่ 5 แห่งสเปน |
| พระราชมารดา | เอลีซาเบตตา ฟาร์เนเซ |
| ศาสนา | โรมันคาทอลิก |
| ลายพระอภิไธย |  |

**พระเจ้าการ์โลสที่ 3 แห่งสเปน** (สเปน: *Carlos Sebastián*; อิตาลี: *Carlo Sebastiano*; ซิซิลี: *Carlu Bastianu*; 20 มกราคม ค.ศ. 1716 - 14 ธันวาคม ค.ศ. 1788) เป็นพระมหากษัตริย์สเปน (ค.ศ. 1759–1788) และยังดำรงตำแหน่งดยุกแห่งปาร์มาและปีอาเซนซาในฐานะ **ดยุกคาร์โลที่ 1** (ค.ศ. 1731–1735); พระมหากษัตริย์แห่งนาโปลีในฐานะ **พระเจ้าคาร์โลที่ 7** และพระมหากษัตริย์แห่งซิซิลีในฐานะ **พระเจ้าคาร์ลูที่ 5** (ค.ศ. 1734–1759) พระองค์เป็นพระราชโอรสองค์ที่ 5 ในพระเจ้าเฟลีเปที่ 5 แห่งสเปน และพระราชโอรสที่แก่ที่สุดในเอลีซาเบตตา ฟาร์เนเซ พระมเหสีองค์ที่สองของพระเจ้าเฟลีเปที่ 5 ผู้เสนอแนวคิดสมบูรณาญาสิทธิราชย์อันทรงภูมิธรรมและregalism, พระองค์เสวยราชสมบัติเป็นพระมหากษัตริย์สเปนในวันที่ 10 สิงหาคม ค.ศ. 1759 หลังการสวรรคตของพระเจ้าเฟร์นันโดที่ 6 แห่งสเปน พระเชษฐาต่างพระราชมารดาผู้ไม่มีพระราชโอรสธิดาสืบทอดราชบัลลังก์

ใน ค.ศ. 1731 เจ้าชายการ์โลสพระชนมายุ 15 ชันษาได้กลายเป็นดยุคแห่งปาร์มาและปิอาเซนซา ในฐานะ **การ์โลที่ 1** หลังจากการสิ้นพระชนม์ของอันโตนิโอ ฟาร์เนส ผู้เป็นพระปิตุลาที่ไม่มีพระราชโอรสธิดาสืบทอด ใน ค.ศ. 1738 พระองค์ทรงอภิเษกสมรสกับเจ้าหญิงมาเรีย อามาเลียแห่งแซกโซนี มีพระราชโอรสและธิดารวมทั้งสิ้น 13 พระองค์ มีเพียงแปดพระองค์มีชีวิตถึงวัยผู้ใหญ่ ซึ่งรวมไปถึงการ์โลส ผู้มีสิทธิในพระราชบัลลังก์ การ์โลสและมาเรีย อามาเลียประทับที่เนเปิลส์เป็นเวลา 19 ปี พระองค์ได้รับประสบการณ์ที่ล้ำค่าจากการปกครองที่อิตาลีเป็นเวลา 25 ปี นโยบายที่กำหนดไว้ล่วงหน้าของพระองค์ในอิตาลีถูกนำมาใช้ในช่วงที่ครองราชย์ในสเปนเป็นเวลา 30 ปี

ในฐานะกษัตริย์แห่งสเปน พระเจ้าการ์โลสที่ 3 ทรงทำการปฏิรูปเพื่อเพิ่มการไหลของเงินทุนสู่อาณาจักรและป้องกันการรุกรานจักรวรรดิจากต่างประเทศ พระองค์สทรงสร้างความสะดวกด้านการค้าและการพาณิชย์ เกษตรกรรมที่ทันสมัยและการถือครองที่ดิน และส่งเสริมการวิจัยทางวิทยาศาสตร์และมหาวิทยาลัย พระองค์ดำเนินการตามนโยบาย regalist เพื่อเพิ่มอำนาจของรัฐเกี่ยวกับคริสตจักร ในรัชสมัยของพระองค์ พระองค์ทรงขับไล่คณะเยสุอิตออกจากจักรวรรดิสเปน พระองค์เสริมกำลังกองทัพบกและกองทัพเรือสเปน ถึงแม้ว่าพระองค์ไม่ได้ควบคุมการคลังของสเปนอย่างสมบูรณ์ และบางครั้งจำเป็นต้องยืมเงินเพื่อนำไปใช้จ่าย การปฏิรูปส่วนใหญ่ของพระองค์ประสบความสำเร็จ โดยสิ่งเหล่านี้ได้สร้างรายได้แก่ราชอาณาจักร ขยายอำนาจของรัฐ และทำให้พระราชมรดกของพระองค์ยังคงหลงเหลืออยู่ในปัจจุบัน

สแตนลีย์ เจ. เพย์น นักประวัติศาสตร์ เขียนถึงพระเจ้าการ์โลสที่ 3 ว่า "อาจจะเป็นผู้ปกครองในยุโรปที่ประสบความสำเร็จมากที่สุดในรัชสมัยของพระองค์ ทรงทำให้ความสอดคล้องความเป็นผู้นำที่ชาญฉลาด โดยทรงเลือกรัฐมนตรีที่มีความสามารถ...ชีวิตส่วนพระองค์ได้รับการยอมรับนับถือของประชาชน" John Lynch ประมาณการไว้ว่า ในสเปนสมัยราชวงศ์บูร์บง "ชาวสเปนต้องรอถึงครึ่งศตวรรษก่อนที่พระเจ้าการ์โลสที่ 3 สามารถช่วยรัฐบาลของตนได้"

## อ่านเพิ่ม

* Acton, Sir Harold (1956). *The Bourbons of Naples, 1734–1825*. London: Methuen.
* Chávez, Thomas E. *Spain and the Independence of the United States: An Intrinsic Gift*, Albuquerque: University of New Mexico Press, 2002.
* Henderson, Nicholas. "Charles III of Spain: An Enlightened Despot," *History Today*, Nov 1968, Vol. 18 Issue 10, p673-682 and Issue 11, pp 760–768
* Herr, Richard. "Flow and Ebb, 1700-1833" in *Spain: A History*, ed. Raymond Carr. Oxford: Oxford University Press 2000. ISBN 978-0-19-280236-1
* Herr, Richard. *The Eighteenth Century Revolution in Spain*. Princeton: Princeton University Press 1958.
* Lößlein, Horst. 2019. Royal Power in the Late Carolingian Age: Charles III the Simple and His Predecessors. Cologne: MAP.
* Lynch, John (1989). *Bourbon Spain, 1700–1808*. Oxford: Basil Blackwell. ISBN 0-631-14576-1.
* Petrie, Sir Charles (1971). *King Charles III of Spain: An Enlightened Despot*. London: Constable. ISBN 0-09-457270-4.
* Stein, Stanley J. and Barbara H. Stein. *Apogee of Empire: Spain and New Spain in the Age of Charles III, 1759–1789*. Baltimore: Johns Hopkins University Press 2003. ISBN 978-0801873393
* Thomas, Robin L. *Architecture and Statecraft: Charles of Bourbon's Naples, 1734-1759* (Penn State University Press; 2013) 223 pages

## อ้างอิง

## แหล่งข้อมูลอื่น

* Historiaantiqua. *Carlos III; (Spanish)* (2008)
* "Charles III., king of Spain" . *สารานุกรมบริแทนนิกา* (ภาษาอังกฤษ) (11th ed.). 1911.